Deloksen meriliiton verotusluetteloa vuosilta 439/8–432/1. Epigrafinen museo, Ateena.
**Deloksen meriliiton verotusluettelot** tai "Ateenan verotusluettelot" (englanninkielisessä tutkimuksessa *Athenian Tribute Lists*) ovat antiikin aikaisia Ateenan kaupunkivaltion tuottamia piirtokirjoituksia, jotka pitävät sisällään tietoa Deloksen meriliiton jäsenistä ja näiden Ateenalle maksamista rahaveroista.

Luettelot oli hakattu marmoriin, ja niitä säilytettiin ilmeisesti Ateenan Akropoliilla ja/tai Agoralla, sillä niiden osia on löydetty kummastakin paikasta. Luettelot ovat tärkein lähde liiton jäseniä koskien, ja myös merkittävä lähde polisten eli kreikkalaisten kaupunkivaltioiden tutkimuksen kannalta. Säilyneet tiedot ovat kuitenkin vaillinaisia.

Historia
--------

Verotusluetteloita pidettiin noin vuodesta 454/453 eaa. lähtien eli sen jälkeen, kun liiton kassa oli siirretty Ateenaan. Maksujen keräämisessä vaikuttaa olleen katko kuudentena vuonna eli 448 eaa. jolloin liiton tulevaisuus oli epävarma. Luetteloiden katkelmia tunnetaan aina vuoteen 410/409 eaa. saakka.

Luetteloiden tunnetut katkelmat ovat pääosin Epigrafisessa museossa Ateenassa. Ne on julkaistu neliosaisena laitoksena *The Athenian Tribute Lists* (Meritt et al. 1939–1953), vain pienin muutoksin julkaisusarjassa *Inscriptiones Graecae* (osa *IG* I3 71, 77, 100 ja 259–290) sekä uutena korjattuna laitoksena (Paarmann 2007).

Luettelotyypit
--------------

Katkelma liiton vero-osuusluettelosta vuodelta 440/439 eaa. (osa tekstiä *IG* I3 272).
Katkelma liiton veromääräysluettelosta vuodelta 425/424 eaa. (osa tekstiä *IG* I3 71). Metropolitan Museum of Art.
Luetteloita oli tai oletetaan olleen kolmea tyyppiä:

### Vero-osuusluettelot

Näihin luetteloihin kirjattiin koko maksun (*foros*) sijasta "ensiuhrit" (*aparkhai*, yks. *aparkhē*) eli 1/60 koko maksusta (1 mina jokaisesta talentista). Tämä osuus annettiin eräänlaisena kunnianosoituksena tai lahjana Athene-jumalattarelle. Kirjaaminen tapahtui vuosittain pidetyn kaupunki-Dionysian yhteydessä, jolloin jäsenkaupunkien lähettiläät suorittivat veronmaksun Ateenassa. Luettelot ovat deskriptiivisiä eli ne kuvaavat, mitä kukin kaupunki oli todellisuudessa maksanut.

Luetteloista on säilynyt lukuisia piirtokirjoituskatkelmia (*IG* I3 259–290), ja ne tunnetaan kolmesta tyypistä parhaiten. Alussa vuosina 454/453–439/438 eaa. luettelo hakattiin yhteen suureen marmorikiveen (*lapis primus*, *IG* I3 259–272), vuosina 439/438–432/431 eaa. toiseen kiveen (*lapis secundus*, *IG* I3 273–280) ja tämän jälkeen vuosittain omaan kiveen (*IG* I3 281–290).

Englanninkielisessä tutkimuksessa näihin luetteloihin viitataan termillä *tribute quota lists*.

### Veromääräysluettelot

Näihin luetteloihin kirjattiin neljän vuoden välein tarkistettuna kullekin jäsenkaupungille määrätty maksuosuus (*foros*). Verotuksen tarkistus tapahtui aina Suuren Panathenaia-juhlan yhteydessä. Nämä luettelot ovat normatiivisia eli ne kuvaavat, mitä kaupunkien olisi tullut maksaa, eivät sitä, mitä ne todella maksoivat.

Näistä luetteloista on säilynyt vain kolme piirtokirjoituskatkelmaa (*IG* I3 71, 77 ja 100), ja niistäkin vain vuoden 425/424 eaa. luettelon katkelma (*IG* I3 71) on paremmin ymmärrettävissä.

Englanninkielisessä tutkimuksessa näihin luetteloihin viitataan termillä *tribute assessment decrees*.

### Varsinaiset verotusluettelot

Todellisuudessa maksetut summat kaupungeittain kirjanneiden deskriptiivisten luetteloiden oletetaan olleen olemassa, mutta niistä ei ole säilynyt katkelmia.

Kaupunkien luettelointi ja ryhmittely
-------------------------------------

Vuodesta 422 eaa. liiton jäsenet oli ryhmitelty luetteloissa viiteen verotusalueeseen:

I. Traakia (Θράκιος φόρος, *Thrakios foros*): 62 kaupunkia Egeanmeren pohjoisrannikolla, joista eniten maksaneisiin kuuluivat Ainos, Argilos, Mende, Poteidaia, Samothrake, Sermylia, Skione, Strepsa, Thasos ja Torone.
II. Hellespontos (Ἑλλησπόντιος φόρος, *Hellēspontios foros*): 45 kaupunkia, joista eniten maksaneisiin kuuluivat Abydos, Byzantion, Khalkedon, Khersonesos, Kyzikos, Lampsakos, Perinthos ja Selymbria.
III. Joonia (Ἰωνικὸς φόρος, *Iōnikos foros*): 35 kaupunkia Egeanmeren itärannikolla Joonian ja Aioliin alueilta, mukaan lukien Kyme, Efesos, Erythrai, Miletos ja Teos.
IV. Kaaria (Καρικὸς φόρος, *Karikos foros*): 81 kaupunkia, mukaan lukien Kameiros, Knidos, Kos, Ialysos, Lindos, Faselis ja Telmessos. Yhdistettiin myöhemmässä vaiheessa osaksi Joonian luetteloa.
V. Saaret (Νησιωτικὸς φόρος, *Nēsiōtikos foros*): 29 kaupunkia, mukaan lukien Andros, Karystos, Khalkis, Eretria, Naksos ja Paros.
Muutoin luetteloissa olleita nimiä ei oltu järjestetty, joten vierekkäin esiintyvät kaupungit eivät välttämättä sijainneet toistensa lähellä. Jäsenet on yleensä luetteloitu käyttäen kaupunkien etnoyymejä (*Milēsioi*, "miletoslaiset"), harvemmin toponyymejä ("Miletos"). Joskus on käytetty alueeseen perustuvia etnonyymejä (*Bottiaīoi*, "bottiaialaiset") ja joidenkin Kaarian kaupunkien kohdalla myös hallitsijan henkilönnimeä (*Kāres hōn Tymnes arkhei*, "kaarialaiset, joita Tymnes hallitsee"). Maksettu summa oli ensimmäisessä luettelossa nimen jälkeen, myöhemmin aina ennen nimeä. Summat oli merkitty kreikkalaisella akrofonisella numerojärjestelmällä.

Luettelot
---------

Piirtokirjoituksina tunnetut sekä oletetut mutta kadonneet vero-osuus- ja veromääräysluettelot olivat:

| Verotus-jakso | Vuosi | Vero-osuusluettelo | Veromääräysluettelo |
| --- | --- | --- | --- |
| Nro | Piirtokirjoitus | Nro | Piirtokirjoitus |
| 1. | 454/453 eaa. | 1 | *IG* I3 259 | A1 | kadonnut |
| 453/452 eaa. | 2 | *IG* I3 260 |
| 452/451 eaa. | 3 | *IG* I3 261 |
| 451/450 eaa. | 4 | *IG* I3 262 |
| 2. | 450/449 eaa. | 5 | *IG* I3 263 | A2 | kadonnut |
| 449/448 eaa. | 6 | ei ollut olemassa? |
| 448/447 eaa. | 7 | *IG* I3 264 |
| 447/446 eaa. | 8 | *IG* I3 265 |
| 3. | 446/445 eaa. | 9 | *IG* I3 266 | A3 | kadonnut |
| 445/444 eaa. | 10 | *IG* I3 267 |
| 444/443 eaa. | 11 | *IG* I3 268 |
| 4. | 443/442 eaa. | 12 | *IG* I3 269 | A4 | kadonnut |
| 442/441 eaa. | 13 | *IG* I3 270 |
| 441/440 eaa. | 14 | *IG* I3 271 |
| 440/439 eaa. | 15 | *IG* I3 272 |
| 439/438 eaa. | 16 | *IG* I3 273 |
| 5. | 438/437 eaa. | 17 | *IG* I3 274 | A5 | kadonnut |
| 437/436 eaa. | 18 | *IG* I3 275 |
| 436/435 eaa. | 19 | *IG* I3 276 |
| 435/434 eaa. | 20 | *IG* I3 277 |
| 6. | 434/433 eaa. | 21 | *IG* I3 278 | A6 | kadonnut |
| 433/432 eaa. | 22 | *IG* I3 279 |
| 432/431 eaa. | 23 | *IG* I3 280 |
| 431/430 eaa. | 24 | ei ollut olemassa? |
| 7. | 430/429 eaa. | 25 | *IG* I3 281 | A7 | kadonnut |
| 429/428 eaa. | 26 | *IG* I3 282 |
| 8. | 428/427 eaa. | 27 | *IG* I3 283 | A8 | kadonnut |
| 427/426 eaa. | 28 | *IG* I3 284 |
| 426/425 eaa. | 29 | kadonnut |
| 9. | 425/424 eaa. | 30 | kadonnut | A9 | *IG* I3 71 |
| 424/423 eaa. | 31 | kadonnut |
| 423/422 eaa. | 32 | kadonnut |
| 422/421 eaa. | 33 | kadonnut |
| 10. | 421/420 eaa. | 34 | *IG* I3 285 | A10 | *IG* I3 77 |
| 420/419 eaa. | 35 | *IG* I3 286 |
| 419/418 eaa. | 36 | ei ollut olemassa? |
| 11. | 418/417 eaa. | 37 | *IG* I3 287 | A11 | kadonnut |
| 417/416 eaa. | 38 | *IG* I3 288 |
| 416/415 eaa. | 39 | *IG* I3 289 |
| 415/414 eaa. | 40 | *IG* I3 290 |
| 12. | 414/413 eaa. | 41 | kadonnut | A12 | kadonnut |
| 413/412 eaa. | 42 | kadonnut |
| 412/411 eaa. | 43 | kadonnut |
| 411/410 eaa. | 44 | kadonnut |
| 13. | 410/409 eaa. | 45 | kadonnut | A13 | *IG* I3 100 |
| (luetteloinnin lopusta ei tietoa) |

Katso myös
----------

* Luettelo Deloksen meriliiton jäsenistä

Lähteet
-------

1. 1 2 3 4 5 6 7 8 9 10 11 12 13 14  Paarmann, Bjørn: "Geographically Grouped Ethnics in the Athenian Tribute Lists". Teoksessa Heine Nielsen, T. (ed.): *Once Again: Studies in the Ancient Greek Polis*, s. 77–109. Papers from the Copenhagen Polis Centre 7. Historia Einzelschriften 180. Stuttgart: Franz Steiner Verlag, 2004.
2. ↑  Sacks, David & Murray, Oswyn & Brody, Lisa R.: *Encyclopedia of the Ancient Greek World*, s. 105. Facts on File Library of World History. Infobase Publishing, 2014. ISBN 1438110200. Teoksen verkkoversio.
3. 1 2 3 4  McGregor, Malcolm F. & Rhodes, P. J.: tribute lists, Athenian *Oxford Classical Dictionary*. Viitattu 15.10.2018.
4. ↑  *IG* I3 272 *Searchable Greek Inscriptions*. The Packard Humanities Institute. Viitattu 15.10.2018.
5. ↑  *IG* I3 71 *Searchable Greek Inscriptions*. The Packard Humanities Institute. Viitattu 15.10.2018.
6. ↑  Background: The Athenian Tribute Lists *From Stone to Screen*. Viitattu 15.10.2018. [vanhentunut linkki]
7. ↑  Delian League *Livius.org*. Viitattu 15.10.2018.

Kirjallisuutta
--------------

**Verotusluetteloiden tekstilaitokset**

* Meritt, B. D. & Wade-Gery, H. T. & McGregor, M. F. (toim.): *The Athenian Tribute Lists*. Volume I. Published for the American School of Classical Studies at Athens by the Harvard University Press, 1939.
* Meritt, B. D. & Wade-Gery, H. T. & McGregor, M. F. (toim.): *The Athenian Tribute Lists*. Volume II. American School of Classical Studies at Athens, 1949.
* Meritt, B. D. & Wade-Gery, H. T. & McGregor, M. F. (toim.): *The Athenian Tribute Lists*. Volume III. American School of Classical Studies at Athens, 1950. Teoksen verkkoversio.
* Meritt, B. D. & Wade-Gery, H. T. & McGregor, M. F. (toim.): *The Athenian Tribute Lists*. Volume IV. American School of Classical Studies at Athens, 1953.
* Paarmann, Bjørn: *Aparchai and Phoroi: A New Commented Edition of the Athenian Tribute Quota Lists and Assessment Decrees*. Diss. (Väitöskirja). l'Université de Fribourg (Suisse), 2007. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Deloksen meriliiton verotusluettelot** Wikimedia Commonsissa

**Verotusluetteloiden tärkeimmät piirtokirjoituskatkelmat**

* Tribute list (lapis primus "first stone", 454/3-440/39): *IG* I3 259 - Athenian Tribute List, 454/3 BC *Attic Inscriptions Online*.   (muinaiskreikaksi) (englanniksi)
* Tribute list (lapis primus "first stone", 454/3-440/39): *IG* I3 270 - Athenian Tribute List, 442/1 BC *Attic Inscriptions Online*.   (muinaiskreikaksi) (englanniksi)
* Tribute list (lapis secundus "second stone", 439/8-432/1): *IG* I3 278 - Athenian Tribute List, 434/3 BC *Attic Inscriptions Online*.   (muinaiskreikaksi) (englanniksi)
* Tribute list: *IG* I3 287 - Athenian tribute list, 418/7 BC (?) *Attic Inscriptions Online*.   (muinaiskreikaksi) (englanniksi)
* Decrees about reassessment of tribute of the Delian League, 425/4 BC ("Thoudippos' decrees"): *IG* I3 71 *Attic Inscriptions Online*.   (muinaiskreikaksi) (englanniksi)